Rein Sillar

**Rein Sillar** (sündinud 24. märtsil 1948) on endine Eesti NSV julgeolekutöötaja, kes oli ENSV KGB viimane esimees.

## Perekond ja haridus
Reinu isa, Ants Sillar oli leitnant Eesti armees, perekond küüditati okupatsiooni ajal Siberisse, elas üle ja tuli tagasi. Pärast seda olid R. Sillari vanemad kooliõpetajad, isa Rakvere Internaatkooli direktor (1957–1974), kooli loomise ja arendamise eest pälvis Sillar 1960. aastal Lenini ordeni. Ants Sillar oli EKP Rakvere Rajoonikomitee ja büroo liige ning rajoonikomitee ideoloogiakomisjoni esimees, aastatel 1967–1971 Eesti NSV Ülemnõukogu VII koosseisu liige.

Rein Sillar õppis Rakvere Internaatkoolis (lõpetas 1965). Lõpetas Tartu Riikliku Ülikooli õigusteaduskonna 1971. aastal, mispeale  23-aastaselt värvati ENSV RJK-sse.

## Karjäär KGB-s
Sillar on oma karjäärivalikut põhjendades öelnud, et luuramine tundus talle huvitav ja põnev. Samuti töötasid KGB-s mõned tema koolikaaslased. Ehkki alul tahtis ta astuda uurimisosakonda, määrati ta vabade ametikohtade puudumise tõttu vastuluuresse.

* 1971–1972, NSV Liidu Riikliku Julgeoleku Komitee 1-aastase õppeajaga kõrgemad kursused Minskis, Valgevene NSV-s (*Высшие курсы КГБ по подготовке оперативных работников для территориальных органов госбезопасности*);
* Eesti NSV Riikliku Julgeoleku Komitee 5. osakonnas, sh. 2. jaoskonna ülem; Ta oli vastutav ka julgeoleku eest 1980. aasta suveolümpiamängude olümpiapurjetamiste ajal Tallinnas.
:Eesti NSV RJK operatiivosakonna ülem
* Õpingud, 2-aastase programmiga NSV Liidu Riikliku Julgeoleku Komitee F. E. Dzeržinski nimelises Kõrgemas Punalipulises Koolis
*1988–1990, Eesti NSV Riikliku Julgeoleku Komitee 5. osakonna (võitlus ideoloogilise diversiooniga) ülem;
* 17. märts 1990 – 18. detsember 1991, Eesti NSV Riikliku Julgeoleku Komitee esimees. Sai aastal 1990 kindralmajoriks. 

### ENSV KGB likvideerimine
Pärast 1991. aasta augustiputši, kui Eesti territooriumil peatati NSV Liidu ja Eesti NSV Riikliku Julgeoleku Komitee tegevus, siis pitseeriti Pagari tänava keldris asunud julgeolekukomitee arhiiv.  

## Tegevus iseseisvuse taastanud Eestis
1999. aasta märtsist töötas ta Vene päritolu kütusefirma Onako Eesti nõunikuna. Varem oli ta töötanud Oleg Ljadovi firmas BKE ja 1992. aastast teinud koostööd Tiiu Silvese ettevõttega Silves Enterprise.

## Isiklikku
Tema poeg on advokaat Sven Sillar.

## Viited

## Välislingid

* Nõgisto 1974, hilisem KGB Eesti osakonna sheff Rein Sillari arreteeris mu ühel ilusal juunihommikul otse minu kodus
* Estonian KGB chief Rein Sillar had halted activities but was waiting for a formal agreement between republic and all-Union authorities, RFE/RL DAILY REPORT No. 164 August 29, 1991
* Eesti KGB viimane esimees Rein Sillar 14 luuretoimiku üleandmisest, Postimees 1. september 1997
* Kõige nõutavam kaader, Luup Nr. 18 (101), 6. september 1999
* Intervjuu ajalehele Russki Potštaljon, 20. detsember 1999
* Rein Sillar: Eestit ohustavad rumalad ametnikud, mitte KGB, Õhtuleht 11. november 2000
* TIIU TEAB: Kui KGB-mehi meeskonnas ei ole, ei tule ärist midagi välja, Eesti Ekspress 08. november 2001
* 6. Kelle variisik oli Tiiu Silves?, Delfi 13. aprill 2006
* Rein Sillar: te ei saa kunagi teada, kas Simm oli KGB-s, Eesti Päevaleht, 24. september 2008
* ENSV KGB viimane juht Rein Sillar 23 aastat tagasi: kas meie endistest töötajatest peaks saama salaluure viies kolonn Eestis? Eesti Päevaleht, 26. detsember 2014
* Taavi Minnik (17. detsember 2021). Rein Sillar: mõelge, kui kõik oleksid teada saanud, mida nende isad-emad kunagi tegid.... Delfi.